Franca shton masat e sigurisë
Ministri francez i Mbrojtjes tha se vendi po mobilizon dhjetë mijë forca të sigurisë për të mbrojtur popullatën
Njerëzit vazhduan edhe sot të bëjnë homazhe në Sheshin e Republikës në Paris, duke sjellë lule dhe duke ndezur qirinj. Ministri francez i Mbrojtjes, Jean-Yves Le Drian, tha se mobilizimi i forcave të sigurisë do të përfundojë të martën mbrëma dhe do të përqendrohet në pikat më të ndjeshme. Jean-Yves Le Drian, Ministër i mbrojtjes: Sulmet filluan të mërkurën e kaluar në gazetën satirike Charlie Hebdo dhe përfunduan të premten me vrasjen e tre autorëve në operacionet gati të njëkohshme nga forcat e sigurisë. Sipas Ministrit të Jashtëm të Turqisë, e veja e njërit prej atyre që sulmuan kaloi në Siri të enjten, një ditë pas masakrës në Charlie Hebdo dhe të njëjtën ditë që bashkëshorti i saj vrau një polic në periferi të Parisit. Sekretari amerikan i Shtetit John Kerry tha se do të jetë në Francë të enjten dhe të premten për të diskutuar mbi masat kundër terrorizmit. Sot në Paris, njerëzit vazhduan homazhet në Sheshin e Republikës, në shenjë respekti për ata që humbën jetën në sulmet e përgjakshme. Kryeqyteti francez gradualisht iu kthye normalitetit, një ditë pas marshimit të mëse një milion njerëzve nëpër bulevarde, prapa dhjetra udhëheqësve botërorë. Tubimi për unitet është cilësuar si demonstrata më e madhe në historinë e Francës. Sheshi i Republikës është kthyer në një vend simbolik të Parisit për nderimin e viktimave të sulmeve në zyrat e gazetës satirike, Charlie Hebdo, të atyre në një supermarket hebraik dhe të policëve të vrarë: Mes masave të forta të sigurisë dhe me një numër të madh njerëzish, të krahasueshëm me numrin e atyre që dolën për të përshëndetur çlirimin nga nazistët, Parisi u bë gjatë një dite "kryeqyteti i botës". Miliona njerëz të tjerë marshuan në qytete të ndryshme të vendit dhe të botës për të dënuar dhunën që la 17 të vrarë dhe që ndryshoi Francën. I